ועדת העבודה, הרווחה והבריאות, כנסת 20, פרוטוקול מספר 916, 2018-12-17 12:15

מירב בן ארי: בוקר טוב לכולם.

מירב בן ארי: נפתח את ישיבת ועדת העבודה, הרווחה והבריאות.

מירב בן ארי: היום ה-17 בדצמבר 2018, ט' בטבת התשע"ט.

מירב בן ארי: הנושא הוא: הצעת חוק הבטחת הכנסה (תיקון – ניכוי הכנסות להורה עצמאי), התשע"ט-2018 – של חברת הכנסת מירב בן ארי, שלי.

מירב בן ארי: נמצאים פה האוצר, רווחה וביטוח לאומי.

מירב בן ארי: נציין שאתמול, בוועדת השרים, הצעת החוק הממשלתית, ונעשו שם שינויים, שגם אתייחס אליהם.

מירב בן ארי: גם הגענו לאיזה שהן הסכמות, רווחה ואוצר, להתקדם – בזמן שאני בטרומית להתקדם לראשונה – ואז בעצם שתי ההצעות ימוזגו.

מירב בן ארי: לפני שאתחיל, כי יש שינוי בחוק, את מעודכנת?

מירב בן ארי: קודם כול, אני רוצה להתחיל מהביטוח הלאומי.

מירב בן ארי: בעצם, אגיד כמה דברים.

מירב בן ארי: קודם כול, אני רוצה להגיד מילה על החוק הזה.

מירב בן ארי: בעצם, החוק הזה התחיל כהוראת שעה, ומטרת הדיון היא להפוך את זה להוראת קבע.

מירב בן ארי: הוראת השעה נבחנה על-ידי הביטוח הלאומי במחקר שנעשה – קראתי אותו כבר כמה פעמים, וזה מחקר מרתק – ובסופו של דבר הוא הוכיח שבסוף לגבי אותן משפחות חד-הוריות נכנסה הכנסה גבוהה יותר בעקבות ההוראה.

מירב בן ארי: אומר את מה שאמרתי גם במליאה: בסוף, הקיזוז של מזונות ילדים לא צריך לקרות.

מירב בן ארי: זה עוול שהושת ב-2003 על-ידי שר האוצר דאז, וכולם יודעים מיהו, ולדעתי, כל הקיזוז הזה מיותר.

מירב בן ארי: לא מדובר על הכנסה – מדובר על מזונות ילדים שבעולם מתוקן הילדים היו מקבלים את המזונות שלהם ואף אחד לא היה מקזז את זה בגלל שהאם יצאה לעבודה.

מירב בן ארי: קרה המקרה וב-2003 התחילו במדיניות הקיזוזים, וכעת היא ממשיכה.

מירב בן ארי: היתרון החשוב הוא שבאמת בשנת 2016 החל הדיון, וב-2017 זה נכנס לתוקף.

מירב בן ארי: בעצם, הורדנו את שיעור הדיסריגרד מ-60% ל-25%.

מירב בן ארי: הייתה לי הזכות ללוות את כל התהליך הזה, אבל התהליך הזה היה בשיתוף פעולה של רווחה, אוצר וביטוח לאומי ולכן צריך לתת את הקרדיט לכולם.

מירב בן ארי: שמעתי שההוראה נגמרת – לדעתי, ישבתי בביטוח הלאומי בקיץ – ואצתי רצתי לכתוב את הצעת החוק.

מירב בן ארי: הקדמתי אתכם, אבל זה לא אומר, כי, מבחינתי, ברגע שזה יעבור בקריאה ראשונה אנחנו מתקדמים ביחד.

מירב בן ארי: גם עכשיו אנחנו מתקדמים ביחד.

מירב בן ארי: אבל, כן היה לי חשוב לומר לפרוטוקול את דעתי על עניין קיזוז המזונות.

מירב בן ארי: יש לנו גם בעיה עם מענק העבודה, ואתם בטח תדברו עליו.

מירב בן ארי: זה מה שהתחייב שר הרווחה ביום ראשון בממשלתית, אבל, בסוף, אילולא ההתחייבות החוק הזה עלול לעלות 125 מיליון שקל, ולצערי, כרגע, זה לא מתאפשר.

מירב בן ארי: זו איזושהי הקדמה שלי לטובת עניין הדיסריגרד.

מירב בן ארי: ביטוח לאומי, תתחילו.

מירב בן ארי: נתתי קצת הקדמה על המחקר.

שמרית גיטלין-שקד: לדבר קצת על - - -

מירב בן ארי: קראתי, קראתי.

שמרית גיטלין-שקד: שהם יציגו לנו את ההצעה.

מירב בן ארי: ספרו קצת על המחקר.

מירב בן ארי: בבקשה.

מירב בן ארי: מי מציג?

גבריאלה הילברון: גבריאלה הילברון ממנהל המחקר.

גבריאלה הילברון: בעצם, הוראת השעה כללה 45,000 נשים.

גבריאלה הילברון: לא כולן היו לאורך כל התקופה.

גבריאלה הילברון: זה כלל שלוש אוכלוסיות: מקבלות הבטחת הכנסה, מקבלות מזונות ומקבלות קצבת שאירים עם תוספת השלמה הכנסה.

מירב בן ארי: גם מזונות, גם הבטחת הכנסה וגם קצבת שאירים.

גבריאלה הילברון: שאירים עם השלמת הכנסה.

מירב בן ארי: אוקיי.

גבריאלה הילברון: אקפוץ ישר לתוצאות.

גבריאלה הילברון: התוצאות הראו שיש הרבה שונות בין הגמלאות וגם הנשים.

גבריאלה הילברון: הנשים לא בהכרח נשארות לכל אורך התקופה, כי לא לכל חייהן הן חד-הוריות.

גבריאלה הילברון: אבל, במסגרת הבטחת הכנסה, 80% היו גם בתחילת הוראת השעה וגם בסוף השנה הראשה.

גבריאלה הילברון: במזונות – 87% היו בתחילה ובסוף.

גבריאלה הילברון: כמחצית משתי האוכלוסיות האלה עבדה – כאן 48% וכאן 45%; עבדו והעלו את השכשר שלהן בכ-290 שקלים, שזה כ-10%-11% מהשכר שהיה להן בתחילת הוראת השעה.

שמרית גיטלין-שקד: הכנסת העבודה שלהן עלתה?

גבריאלה הילברון: כן.

מירב בן ארי: כן, בגלל שהמס ירד.

שמרית גיטלין-שקד: לא.

שמרית גיטלין-שקד: זה לא בגלל שהמס ירד.

מירב בן ארי: מקזזים פחות.

שמרית גיטלין-שקד: זה כי הן הרוויחו יותר.

גבריאלה הילברון: הרוויחו יותר.

מירב בן ארי: כן, אבל היא הרוויחה יותר, כי קיזזו לה פחות.

שמרית גיטלין-שקד: לא.

שמרית גיטלין-שקד: זה בלי קשר לקיזוז.

גבריאלה הילברון: בלי קשר.

גבריאלה הילברון: יש שני חלקים.

מירב בן ארי: זה לא נכון.

מירב בן ארי: אם היא עבדה וקיבלה 6,000, המשכורת שלה נשארה 6,000 שקל.

מירב בן ארי: פשוט קיזזו לה פחות ממה שקיזזו לה לפני.

מירב בן ארי: הבוס שלה לא יעלה לה את השכר.

גבריאלה הילברון: אבהיר.

גבריאלה הילברון: למחקר, ששלחנו לכם, היו שני חלקים: (1) מה קרה לשכר שלהן?; (2) מה קרה לסך-הכול ההכנסות שלהן משכר וגמלה?

שמרית גיטלין-שקד: בגמלה שנשארה להן.

גבריאלה הילברון: מבחינת השכר, יש עליה בשכר למקבלות הבטחת הכנסה ומקבלות - - -

מירב בן ארי: מאיפה העליה בשכר?

גבריאלה הילברון: הן התחילו לעבוד יותר.

מירב בן ארי: אז, זה לא קשור.

מירב בן ארי: היא הגדילה כנראה את נפח העבודה.

גבריאלה הילברון: בדיוק.

מירב בן ארי: זה לא שהמשכורת שלה זזה.

מירב בן ארי: היא הגדילה את הנפח, והשכר עלה.

שמרית גיטלין-שקד: השכר שלה היה גבוה יותר.

שמרית גיטלין-שקד: זה תלוש המשכורת.

שמרית גיטלין-שקד: יכול להיות שהיא עבדה יותר שעות, ויכול להיות שהיא קיבלה העלאה על העבודה.

מירב בן ארי: זה חשוב.

מירב בן ארי: השכר שלה עלה.

קריאה: לא הגמלה שלה עלתה.

מירב בן ארי: היא הגדילה גם את נפח השעות.

גבריאלה הילברון: נכון.

גבריאלה הילברון: השכר שלה עלה.

קריאה: זה לא קשור לענייננו.

מירב בן ארי: זה לא קשור.

שמרית גיטלין-שקד: לא.

שמרית גיטלין-שקד: זה כן קשור לענייננו, כי זו הייתה המטרה.

שמרית גיטלין-שקד: המטרה הייתה לתמרץ אותן לעבודה – להגדיל את העבודה שלהן.

מירב בן ארי: שיעור הקיזוז – מראש המטרה הייתה לעודד שיעבדו יותר.

מירב בן ארי: היא תעבוד יותר – היא תקבל יותר.

מירב בן ארי: זה העניין.

שמרית גיטלין-שקד: זה מה שהיא אומרת.

קרן הורוביץ: איזה אחוז?

מירב בן ארי: קרן, לא עכשיו.

קרן הורוביץ: לא.

קרן הורוביץ: אני שואלת כדי להבין.

מירב בן ארי: לא עכשיו.

מירב בן ארי: תשאלי אחרי כן.

קרן הורוביץ: איזה אחוז של הנשים שיפרו את שכרן?

גבריאלה הילברון: אני אומרת:

גבריאלה הילברון: 48% עבדו בהתחלה ועבדו בסוף, ובממוצע שיפרו את השכר שלהן ב-290 שקלים.

גבריאלה הילברון: הגדילו.

קרן הורוביץ: אבל לא עלה האחוז.

גבריאלה הילברון: כן עלה אחוז העובדות בהבטחת הכנסה.

שמרית גיטלין-שקד: גבריאלה, 290?

גבריאלה הילברון: אני ממצעת בין שתי האוכלוסיות, בסדר?

גבריאלה הילברון: יש לכם את הדו"ח המפורט.

גבריאלה הילברון: זה כ-290 שקלים.

מירב בן ארי: הכנסה פנויה - - -

גבריאלה הילברון: בהבטחת הכנסה זה היה 297 שקל, במזונות זה היה 291 שקל.

מירב בן ארי: בממוצע.

גבריאלה הילברון: לא משנה.

גבריאלה הילברון: זה אפקט אחד.

גבריאלה הילברון: אפקט שני – בהבטחת הכנסה אחוז העובדות עלה מ-50% בינואר ל-53% בנובמבר.

שמרית גיטלין-שקד: עלייה של 3%?

גבריאלה הילברון: ב-3%.

גבריאלה הילברון: במזונות לא ראינו העלאה באחוז העובדות.

גבריאלה הילברון: זה 1% – בין 54% ל-55%.

גבריאלה הילברון: בנוסף לעולם התעסוקה, מה שמאוד מעניין את הביטוח הלאומי הוא, כמובן, סך-הכול ההכנסה של הנשים האלה.

גבריאלה הילברון: לצערנו, כמו שהזכרת, אין לנו את הנתונים של מענק עבודה.

גבריאלה הילברון: לא הורשינו לקבל אותם אחד לאחד.

גבריאלה הילברון: אנחנו כן עכשיו בתהליך של טופס א' כדי לקבל סטטיסטיקות, ואני מקווה שהן יגיעו אלינו.

גבריאלה הילברון: בכל מקרה, מבחינת הצד של ביטוח לאומי, כשאנחנו לוקחים בחשבון את העלייה בגמלה ואת העלייה בשכר, לאוכלוסיית הבטחת הכנסה הסך-הכול הזה של שכר וגמלה עלה ב-600 שקלים ולמזונות – ב-434 שקלים.

מירב בן ארי: 600 שקלים – למה?

מירב בן ארי: לחודש או לשנה?

גבריאלה הילברון: בדצמבר.

שמרית גיטלין-שקד: איזה דצמבר?

שמרית גיטלין-שקד: של איזו שנה?

גבריאלה הילברון: דצמבר 2017.

גבריאלה הילברון: אם היינו מחשבים את הגמלה שלהם לפי השיטה הישנה ולפי השיטה החדשה, הפער הוא 600 שקלים.

מירב בן ארי: מה שאת אומרת, לגבי הפער של 600 שקלים, למה?

מירב בן ארי: לחודש?

גבריאלה הילברון: לחודש.

גבריאלה הילברון: הוא גדל עם הזמן.

גבריאלה הילברון: בינואר הוא היה קצת יותר נמוך, אבל בדצמבר זה הגיע ל-600.

מירב בן ארי: בעקבות השינוי בין 60% ל-25%, בעצם, הבטחת הכנסה שיפרו ב-600 שקל והמזונות – ב-450 שקל?

גבריאלה הילברון: 434.

גבריאלה הילברון: כן.

שמרית גיטלין-שקד: אבל זה ממוצע, נכון?

שמרית גיטלין-שקד: יש אחת ששיפרה באפס, ויש אחת ששיפרה - - -

גבריאלה הילברון: זה ממוצע.

גבריאלה הילברון: זה ממוצע.

גבריאלה הילברון: אתם רואים כמה שזה סבוך להסביר את הנושא הזה?

שמרית גיטלין-שקד: לא, זה לא סבוך.

גבריאלה הילברון: לעולם הממוצעים לא ניכנס.

שמרית גיטלין-שקד: רק להגיד: יכול להיות שיש אחת שמפסידה מזה.

מירב בן ארי: אנחנו ישבנו ביחד בקיץ ודיברנו על מענק העבודה.

גבריאלה הילברון: נכון.

מירב בן ארי: ספרו את הבעייתיות.

גבריאלה הילברון: אספר את הבעייתיות.

גבריאלה הילברון: אתחיל מתיאור המצב.

גבריאלה הילברון: מה שקורה הוא שמענק העבודה משולם – לא באיחור, זה לא איחור – שנה לאחר מכן.

מירב בן ארי: נכון.

מירב בן ארי: כך היה תמיד, וכך הוא גם היום.

גבריאלה הילברון: בדיוק.

גבריאלה הילברון: הגענו ל-2017.

גבריאלה הילברון: ב-2017, לפי הוראת השעה, יש גמלה מוגדלת, כי התחילה הוראת השעה, אבל מענק העבודה שמשולם ב-2017 הוא מענק עבור 2016.

גבריאלה הילברון: לכן הן מקבלות – אני מדברת בלשון נקבה כי זה הרוב.

מירב בן ארי: זה בסדר.

מירב בן ארי: בשבוע שעבר ישבתי בוועדה לקידום מעמד האישה על ניתוח מגדרי, ועוד פעם יש בדיקה של הלמ"ס – 90% נשים.

מירב בן ארי: אז מותר לנו פעם אחת לדבר בלשון נקבה.

מירב בן ארי: לא קרה כלום.

מירב בן ארי: 90% - זה מחקר מהשבוע שעבר.

גבריאלה הילברון: לא, אבל זה מאוד הקשה עלי בכתיבת הדו"ח, ולפעמים הוא אולי נשמע עילג אבל זה היה עם חשיבה.

מירב בן ארי: עזבי.

מירב בן ארי: זו המציאות שאנחנו חיות בה.

מירב בן ארי: אפשר להתקדם.

גבריאלה הילברון: הנשים האלה קיבלו מענק עבודה.

גבריאלה הילברון: ב-2017 הן קיבלו גם גמלה מוגדלת בעקבות הוראת שעה וגם מענק עבודה.

גבריאלה הילברון: הגיעה 2018 - -

מירב בן ארי: היא הגישה את הטפסים.

גבריאלה הילברון: - - היא הגישה את הטפסים, ושוב היא מקבלת גמלה מוגדלת, כי זו השנה השנייה של הוראת השעה, אבל למענק היא כבר לא זכאית כי משולם אז המענק של 2017.

שמרית גיטלין-שקד: בעצם, זכאית למענק מופחת.

גבריאלה הילברון: מופחת.

גבריאלה הילברון: מגיעה 2019 - - -

מירב בן ארי: קרן, בדקנו.

מירב בן ארי: היא מקבלת מענק מופחת.

קרן הורוביץ: כמה?

מירב בן ארי: אין לי ספק שמדובר בכמה מאות שקלים ולא באלפי, אבל היא מקבלת מענק מופחת.

מירב בן ארי: אבל, תשמעי, אני בדקתי את זה.

מירב בן ארי: לא סתם - - -

קרן הורוביץ: - - - נתונים.

קרן הורוביץ: מה?

גבריאלה הילברון: אתן לך מסימולציות.

מירב בן ארי: גבריאלה, תמשיכי.

גבריאלה הילברון: הגענו ל-2019.

גבריאלה הילברון: אם הוראת השעה לא תחודש, הן יקבלו גמלה – חזרה למקורית - -

מירב בן ארי: ומענק עבודה שלא מכסה את כל הגידול בהכנסה שהיא קיבלה.

גבריאלה הילברון: - - ועוד פעם מענק עבודה מופחת, כי זה המענק של 2018.

מירב בן ארי: lose-lose.

גבריאלה הילברון: זה, אם לא תחודש הוראת השעה.

מירב בן ארי: אם לא תחודש הוראת השעה ב-2019, היא תקבל מענק עבודה גדול יותר?

גבריאלה הילברון: לא.

גבריאלה הילברון: רק ב-2020 היא תחזור לקבל את המענק ללא הפחתה.

מירב בן ארי: למרות שבתכל'ס אם אנחנו מסתכלים רגע בראייה של מענק עבודה לצד הגידול בהכנסה, עקב הורדת שיעור הקיזוז, אם את מסתכלת על ה-total של ההכנסות השנתיות – בעצם, בעקבות הוראת השעה, נכנס לה יותר כסף מאשר אם היא הייתה מקבלת מענק עבודה בשיעור קיזוז גבוה?

גבריאלה הילברון: מסימולציות שאנחנו ערכנו – שוב, כי אין לנו את הנתונים של מענק עבודה – לא בכל, לא באופן שווה, וזה תלוי כמה היא מרוויחה, זה תלוי בהרכב המשפחה וזה תלוי בגיל שלה.

מירב בן ארי: מדובר גם על אוכלוסייה ספציפית במשפחות החד-הוריות שקיבלו הפחתה, נכון?

גבריאלה הילברון: נכון.

מירב בן ארי: תזכירי איזו אוכלוסייה זו.

גבריאלה הילברון: מי שלא עבדה לא זכאית.

מירב בן ארי: זה לא קשור.

גבריאלה הילברון: מי שלא שינתה את השכר שלה – כלום.

גבריאלה הילברון: רק מי שקיבלה גמלה חדשה מוגדלת גבוהה יותר מהקודמת – הפער הזה קוזז לה ממענק עבודה.

גבריאלה הילברון: אם הגדילה בשקל – יקוזז לה בשקל.

מירב בן ארי: אתן יודעות על כמה נשים מדובר?

שמרית גיטלין-שקד: גבריאלה, רק דבר אחד: זה לא רק אם היא שינתה את ההכנסה שלה.

שמרית גיטלין-שקד: הרי גם מישהי שהייתה לה את אותה ההכנסה קבועה, כרגע בעקבות הקיזוז מקבלת.

גבריאלה הילברון: נכון.

שמרית גיטלין-שקד: אז זה לא רק מי ששינתה את ההכנסה.

גבריאלה הילברון: לא.

שמרית גיטלין-שקד: כל מי שהרוויחה כתוצאה מהוראת השעה.

גבריאלה הילברון: נכון.

גבריאלה הילברון: את צודקת.

שמרית גיטלין-שקד: אנשים שלא שינו את המשכורת אבל ההכנסה - - -

גבריאלה הילברון: גם מי שלא שינתה את העבודה, בעצם, קיבלה גמלה יותר גדולה, והפער קוזז מהמענק.

מירב בן ארי: ומענק העבודה נמוך.

גבריאלה הילברון: נכון.

מירב בן ארי: יש עוד הערות?

מירב בן ארי: מהי ההמלצה שלכם?

מירב בן ארי: להאריך את הוראת השעה לגבי מענק העבודה?

גבריאלה הילברון: אנחנו ממליצים להאריך את הוראת השעה עם כוונה בעתיד לנתק את הקשר בין מענק עבודה - - -

שמרית גיטלין-שקד: לכמה זמן אתם מציעים להאריך את הוראת השעה?

מירב בן ארי: לא.

מירב בן ארי: הוראת קבע.

מירב בן ארי: זהו.

שרית דמרי-דבוש: ההצעה הממשלתית היא הארכת הוראת השעה לשנתיים נוספות.

מירב בן ארי: למה?

שרית דמרי-דבוש: זה מה שסוכם.

מירב בן ארי: סוכם אתי – תכף ניתן לאוצר – אני סיכמתי עם האוצר, עם יעל אגמון, להפוך את זה להוראת קבע.

מירב בן ארי: האוצר, מה אתם יודעים?

מירב בן ארי: מי מדבר?

נתנאל אשרי: נתנאל אשרי, רפרנט רווחה במשרד האוצר.

נתנאל אשרי: כרגע, ההצעה הממשלתית מדברת על הארכה של שנתיים נוספות.

מירב בן ארי: למה?

מירב בן ארי: אמרו לי: להאריך להוראת קבע.

מירב בן ארי: דיברתי עם יעל ולא עם עצמי.

נתנאל אשרי: אני לא יודע לענות על זה.

מירב בן ארי: אתם יכולים לסמס לה?

מירב בן ארי: תשלחו וואטסאפ?

נתנאל אשרי: בואו נבדוק.

מירב בן ארי: אני יכולה להראות לכם מה לי כתוב.

מירב בן ארי: מהי ההמלצה שלכם, אנשי המקצוע?

מירב בן ארי: לעשות את זה לשנתיים או הוראת קבע?

מירב בן ארי: עזבי רגע את אגף התקציבים.

מירב בן ארי: אני שואלת אתכם, ביטוח לאומי.

מירב בן ארי: זה עניין של הכנסת שמפקחת על עבודת הממשלה, ורק תגידו לי מה ההמלצה שלכם.

גבריאלה הילברון: את מעמידה אותי במצב לא נוח.

גבריאלה הילברון: המוסד – זה הסיכום שלו.

קרן הורוביץ: אני רק רוצה לחדד.

קרן הורוביץ: אתם, ביטוח לאומי, ממליצים להאריך גם את אי קבלת מענק העבודה?

שרית דמרי-דבוש: החלטת הממשלה מוועדת השרים אתמול היא להאריך את הוראת השעה בשנתיים, לרבות ההוראה - - -

מירב בן ארי: כן, של מענק העבודה.

קרן הורוביץ: אבל מה עמדת ביטוח לאומי?

מירב בן ארי: זה לא משנה.

שרית דמרי-דבוש: זה לא משנה.

גבריאלה הילברון: זה לא - - -

מירב בן ארי: זה לא רלוונטי בכלל.

מירב בן ארי: דרך אגב, היא באה ואמרה שהיא חושבת שצריך לנתק, אבל מה זה משנה?

שמרית גיטלין-שקד: להאריך בשנתיים את ההוראה הקיימת.

שמרית גיטלין-שקד: בעצם, אתם אומרים: להאריך את ההוראה הקיימת.

מירב בן ארי: את יודעת: בסוף, אם זה עולה 125 מיליון – מה לעשות?

מירב בן ארי: היריעה קצרה.

מירב בן ארי: לא אני המצאתי את זה.

קרן הורוביץ: נשאלת השאלה האם מישהו הציג פה נתונים למה זה עולה 125,000 שקל.

מירב בן ארי: 125 מיליון.

קרן הורוביץ: הוצגו פה נתונים חלקיים ביותר.

קרן הורוביץ: אין פה שום נתונים - -

מירב בן ארי: אין בעיה.

קרן הורוביץ: - - מרשות המיסים ביחס למענק העבודה, וכמה נחסך או לא נחסך.

מירב בן ארי: אז, את יודעת מה?

מירב בן ארי: אז אולי צריך להאריך רק בשנתיים ובינתיים לבדוק את הקשר של מענק העבודה.

קרן הורוביץ: יכול להיות.

מירב בן ארי: בסדר.

מירב בן ארי: אין לי בעיה.

קרן הורוביץ: אני רק אומרת שאנחנו פה מאריכים הוראת שעה, כשהרעיון של הוראת שעה זה לבדוק - - -

מירב בן ארי: טוב, אבל את לא יכולה לדבר בלי להציג את עצמך, כי האנשים לא מכירים אותך.

מירב בן ארי: קרן, זה שאני מדברת אתך חופשי – זה לא הפרוטוקול ולא אף אחד.

מירב בן ארי: האוצר, מה?

מירב בן ארי: תדבר רק על עניין מענק העבודה ולמה אתם חושבים שלא צריך לנתק את הקשר.

נתנאל אשרי: חד-משמעית.

נתנאל אשרי: הסיבה פשוטה: כיון שמענק העבודה וגמלת הבטחת הכנסה בנויים באופן שונה, הדבר הזה יוצר מדרגות וקפיצות בשיעור המס השולי שרואות נשים חד-הוריות.

נתנאל אשרי: הקפיצות האלה מהוות תמריץ שלילי לעבודה ויוצרות חסמים בכל מיני נקודות שבהן המס השלילי הופך להיות גבוה ברמה שפשוט לא מצדיקה לעבוד עוד שעות או להגדיל את נפח העבודה.

נתנאל אשרי: לכן המגמה של הוראת השעה, כבר לפני שנתיים, הייתה ליצור האחדה בין השניים כדי שיהיה רצף הגיוני, לפי כל הספרות הכלכלית שיש בעולם, לעניין המענקים שניתן על מנת לתמרץ יציאה לעבודה במקום לבלום אותה.

קרן הורוביץ: אבל ראיתם שזה לא הצליח.

מירב בן ארי: קרן, עכשיו את.

מירב בן ארי: תאמרי שם ותפקיד.

קרן הורוביץ: אני עורכת-הדין קרן הורוביץ, מנכ"לית מרכז רקמן לקידום מעמד האישה באוניברסיטת בר-אילן.

קרן הורוביץ: זה באמת מאוד מצער אותי שאנחנו עושים דיון בהארכת הוראת שעה, כשיש נתונים רק מביטוח לאומי.

קרן הורוביץ: הנתונים היו צריכים להיות גם מרשות המיסים.

מירב בן ארי: דרך-אגב, מענק עבודה זה בכלל רשות המיסים.

קרן הורוביץ: רשות המיסים.

קרן הורוביץ: את צודקת.

קריאה: הם בטח לא הוזמנו.

מירב בן ארי: לדעתי, הם לא הוזמנו.

שמרית גיטלין-שקד: בהצעת החוק הטרומית, כפי שהגשת אותה, בכלל - -

מירב בן ארי: לא דיברתי בכלל על מענק עבודה.

שמרית גיטלין-שקד: - - לא דיברת על מענק עבודה, ולכן אני מניחה - - -

מירב בן ארי: דרך אגב, אני הגשתי חוק.

קרן הורוביץ: הצעת החוק שלך נהדרת.

קרן הורוביץ: הבעיה היא שזה לא מה שאנחנו דנים עליו.

מירב בן ארי: יפה.

מירב בן ארי: אבל, אמרת נקודה.

מירב בן ארי: נתנאל, מאיפה הגעתם ל-125 מיליון שקל?

מירב בן ארי: יש לך נתונים?

מירב בן ארי: אתם הגעתם?

נתנאל אשרי: אנחנו סמכנו את ידינו על התחשיב של הביטוח הלאומי.

מירב בן ארי: איך הגעתם לזה?

גבריאלה הילברון: לקחנו את ה-600 שקל האלה ואת ה-434 שקל והכפלנו במספר הנשים, וזה מה שיצא.

מירב בן ארי: תסבירי עוד פעם.

גבריאלה הילברון: נכון שהגדלנו את הגמלה ב-600 שקל וב-434 שקל?

גבריאלה הילברון: - -

מירב בן ארי: ב-600 וב-435.

גבריאלה הילברון: - - הכפלנו את זה במספר הנשים לשנה, וזה יוצא 125 מיליון.

מירב בן ארי: זו העלות של החוק שלי - -

גבריאלה הילברון: של ביטוח לאומי, של הצד שלנו.

מירב בן ארי: - - בלי קשר למענק.

גבריאלה הילברון: של הצד שלנו.

מירב בן ארי: הבנתי.

מירב בן ארי: מה שאת אומרת עכשיו זה בול החוק שלי, שמדבר אך ורק על העלות למשק מזה שהגדלנו.

מירב בן ארי: דרך אגב, כמה נשים?

קריאה: אבל יש עליה בגבייה.

קריאה: הם לא מתייחסים.

מירב בן ארי: שנייה רגע.

מירב בן ארי: אני מבינה אותך.

מירב בן ארי: חכי.

מירב בן ארי: אני רק בחלק א'.

מירב בן ארי: כמה נשים, בעצם, קיבלו גידול ב-600 וב-435?

מירב בן ארי: כמה בערך?

מירב בן ארי: אלפים?

מירב בן ארי: כמה?

גבריאלה הילברון: כן.

גבריאלה הילברון: אלפים.

מירב בן ארי: בכמה הכפלת כדי להגיע ל-125 מיליון?

גבריאלה הילברון: ב-10,000 – בהבטחת הכנסה, וב-7,000, נדמה לי – במזונות.

שמרית גיטלין-שקד: 17,000?

מירב בן ארי: 7,000.

שמרית גיטלין-שקד: לא.

שמרית גיטלין-שקד: זה 10,000 ועוד 7,000.

גבריאלה הילברון: לא.

גבריאלה הילברון: 17,000 זה סך-הכול.

שמרית גיטלין-שקד: כן, זה מה שאני אומרת.

גבריאלה הילברון: 7,000 הן עובדות.

מירב בן ארי: זה 435 - - -

קריאה: 7,000 כפול 434 ועוד 10,000.

גבריאלה הילברון: לא הכפלתי את זה באלה שלא עובדות, אלא רק באלה שמקבלות.

מירב בן ארי: יש לך רק 17,000.

מירב בן ארי: רק 17,000 עובדות?

גבריאלה הילברון: לא.

גבריאלה הילברון: רק 7,000 מתוך 17,000.

מירב בן ארי: 10,000 זה הבטחת הכנסה.

גבריאלה הילברון: 10,000 זה עובדות בהבטחת הכנסה, ועוד 7,000 – במזונות.

מירב בן ארי: קרן, בבקשה.

קרן הורוביץ: בשורה התחתונה, האוצר פה דיבר על תמריץ ליציאה לעבודה, ואנחנו רואים שהוראת השעה המכובדת הזאת לא היוותה תמריץ ליציאה לעבודה.

קרן הורוביץ: יש 3% עלייה ביוצאות לעבודה, וזה רחוק מלהיות הצלחה.

קרן הורוביץ: תקנו אותי, אם אני טועה פה.

קרן הורוביץ: רוב הנשים, לא השתנה מצבן הכספי כהוא זה.

קרן הורוביץ: אני יודעת שאמרתם שיש פה עלייה בסך-הכול הכספים שהיא מקבלת, אבל לא הוצגו - - -.

קרן הורוביץ: יש עלייה בסך-הכול הכספים שהיא מקבלת מביטוח לאומי.

קרן הורוביץ: ביטוח לאומי הציג את מלוא הנתונים.

קרן הורוביץ: אבל העלייה צריכה להסתכל על מה היא הייתה יכולה לקבל ממענק עבודה לעומת מה שהיא לא מקבלת, ואז צריך לראות אם יש עלייה.

קרן הורוביץ: זה, לפי הסימולציות שנעשו לפני הוראת השעה על-ידי מרכז המידע של הכנסת, הוביל לזה שנשים לא מרוויחות כלום.

שמרית גיטלין-שקד: לא נכון.

קרן הורוביץ: מרוויחות כמה עשרות שקלים.

מירב בן ארי: לא, זה לא נכון.

מירב בן ארי: זה לא נכון.

מירב בן ארי: את טועה.

מירב בן ארי: אני מכירה את המ.מ.מ.

מירב בן ארי: הזה.

קרן הורוביץ: גם אני מכירה.

קרן הורוביץ: אני לא ראיתי בו עלייה של כמה מאות שקלים לנשים.

קרן הורוביץ: אם אני לא רואה טוב - - -

מירב בן ארי: יש לנו את זה גם - - -

קרן הורוביץ: במקרה הטוב, היה כמה עשרות שקלים.

קריאה: זה לא מדויק.

קריאה: זה תלוי באיזה תחום השתכרות את מסתכלת, וזה תלוי בהרכב המשפחה.

קרן הורוביץ: אז לבוא ולהגיד שהוראת השעה הזאת הצליחה, בשעה שלא ראינו עלייה בתמריץ ליציאה לעבודה, זה ציניות.

מירב בן ארי: את אומרת לגבי ה-3%.

מירב בן ארי: אבל, מצד שני, היא לא לגמרי צודקת כי אמרת שיש גם כאלה שהגדילו את נפח העבודה שלהן.

מירב בן ארי: כשאת דיברת על ה-3%, דיברת על משהו אחר.

מירב בן ארי: אבל, במקביל אמרת - - -

שמרית גיטלין-שקד: נראה לי, לנשים שהתחילו לעבוד.

מירב בן ארי: בדיוק.

מירב בן ארי: אבל, במקביל, אמרת שיש נשים שהרבה יותר עובדות היום מבחינת היקף המשרה שלהן.

גבריאלה הילברון: אמרתי שהן הגדילו את השכר שלהן.

גבריאלה הילברון: אני לא יודעת אם הן הגדילו את מספר השעות.

גבריאלה הילברון: זה לא נתון שאנחנו מקבלים.

שמרית גיטלין-שקד: נכון.

שמרית גיטלין-שקד: יכול להיות שמעסיק משלם לה יותר על אותן שעות, ויכול להיות שהיא עברה את - - -

מירב בן ארי: למה שהוא ישלם?

שמרית גיטלין-שקד: יכול שהיא התקדמה בדרגה.

שמרית גיטלין-שקד: ככל שאת מתקדמת בדרגות, את מקבלת - - -

מירב בן ארי: אבל זה לא קשור לחוק.

שמרית גיטלין-שקד: נכון.

שמרית גיטלין-שקד: היא אומרת: לא קשור לחוק.

מירב בן ארי: עושים לי סלט פה.

גבריאלה הילברון: למה זה לא קשור?

מירב בן ארי: איך שהיא מתארת – זה לא קשור.

מירב בן ארי: היא באה ואומרת: המעסיק נתן לה עכשיו יותר.

שמרית גיטלין-שקד: אנחנו לא יכולים לדעת.

שמרית גיטלין-שקד: אנחנו אומרים שיש סיבות שונות.

גבריאלה הילברון: יכול להיות שחלק מהנשים כאלה, אבל את לא יכולה לומר שעלייה של קרוב ל-300 ש"ח בממוצע היו לכל הנשים שעברו תפקיד.

גבריאלה הילברון: אין לי את הנתונים האלה.

גבריאלה הילברון: יכול להיות שאת צודקת.

גבריאלה הילברון: מבחינת הסבירות - - -

מירב בן ארי: אז, לא.

מירב בן ארי: אני רק אומרת שהנתונים של קרן, שאומרת שזה רק 3% - - -

קרן הורוביץ: זה מבוסס על דברים שהיא אמרה.

שרית דמרי-דבוש: לא.

שרית דמרי-דבוש: זה אומר שבסך-הכול בהשוואה - - -

מירב בן ארי: תגידי שם.

שרית דמרי-דבוש: אני עורכת-הדין שרית דמרי מהלשכה המשפטית בביטוח לאומי.

שרית דמרי-דבוש: הנתון הוא פשוט השוואה – להגיד: - -

גבריאלה הילברון: בהתחלה היה ככה.

שרית דמרי-דבוש: - - בינואר 2017 היו 50% מהנשים במערכת הבטחת הכנסה שהן חד-הוריות, הורה עצמאי.

גבריאלה הילברון: עבדו.

שרית דמרי-דבוש: עבדו 50% מתוכן.

שרית דמרי-דבוש: במועד של דצמבר בדקת.

גבריאלה הילברון: כן.

מירב בן ארי: מה בדצמבר?

שרית דמרי-דבוש: בדצמבר 17'.

שרית דמרי-דבוש: חלק מהבקשה להאריך את הוראת השעה זה הקושי שלנו שכרגע אנחנו נתנו נתון אחרי לשנה אחת.

שרית דמרי-דבוש: אנחנו באמת עדיין לא יודעים את האפקט המלא של הוראת השעה, כי אין לנו עדיין נתונים מלאים של 2018.

שרית דמרי-דבוש: זה נכון?

גבריאלה הילברון: כן.

מירב בן ארי: אבל איך אני אוכל לקבל את הנתונים על מענק העבודה?

מירב בן ארי: רק מרשות המיסים?

נתנאל אשרי: כן.

קריאה: אנחנו גם ביקשנו.

גבריאלה הילברון: ביקשנו סטטיסטיקות.

מירב בן ארי: אוקיי.

מירב בן ארי: תשמעו מה אנחנו נעשה.

מירב בן ארי: קודם כול, הוראת השעה היא לשנתיים, והיא לא הוראת קבע.

קרן הורוביץ: מירב, יש לי עוד משפט וחצי.

קרן הורוביץ: אני רוצה להדגיש שלשיטתנו – ואני מדברת פה בשם הקואליציה להבטחת תשלום מזונות – ואני רוצה לחזור פה על משהו שכבר אמרנו בהרבה ישיבות: מזונות אינם הבטחת הכנסה.

קרן הורוביץ: למזונות ילדים צריך ליצור מנגנון אחר לטובת הילדים.

קרן הורוביץ: חבר הכנסת מרגי הניח אתמול הצעת חוק, שאנחנו חושבות שהיא כיוון נכון למנגנון כזה.

קרן הורוביץ: הרעיון שלו הוא מקדמות חודשיות לילדים בהוצאה לפועל על חשבון חוב המזונות של החייב.

קרן הורוביץ: אי-אפשר ליצור תמריץ ליציאה לעבודה עבור נשים שמקבלות מזונות, כשמפילים עליהן כל כך הרבה חסמים שמונעים יציאה לעבודה.

קרן הורוביץ: חשוב לי שבמיוחד נציגי האוצר ישמעו את זה.

קרן הורוביץ: אם הם רוצים להכניס למעגל העבודה, - -

ניקול דהאן: לשמר.

קרן הורוביץ: - - לשמר נשים שבמעגל העבודה, צריך לייצר מנגנון שיאפשר להן הן לקבל את השכר שלהן והן לקבל מזונות, כי אי-אפשר, לפי דוח העוני, להתקיים; דוח העוני של המוסד לביטוח לאומי קובע שאישה עם שני ילדים צריכה לגייס עוד 40% מעבר לשכר שלה כדי להגיע לקו העוני.

קרן הורוביץ: חייבים גם את המזונות וגם את המשכורות, כשאנחנו מדברים על נשים עם רף הכנסה נמוך.

קרן הורוביץ: אני לא מדברת על למעלה מ-80,000 שקל.

קרן הורוביץ: חשוב שיבינו את זה באוצר.

קרן הורוביץ: עד שלא יבינו את זה, שום דבר פה לא יזוז.

אליס היימן: גם בנכות זה כך.

אליס היימן: אלה שני דברים שונים.

אליס היימן: מזונות זה לילדים.

אליס היימן: זה לא קשור למשכורת.

מירב בן ארי: אגיד לכם מה אני אעשה.

מירב בן ארי: אנחנו פשוט נאריך את החוק, שאותו הארכנו לשנתיים, לעוד שנתיים.

מירב בן ארי: הוא יעבור ככה וייצמד לממשלתית לקריאה ראשונה, ולקריאה שנייה ושלישית יבואו לפה מרשות המיסים ויתנו לנו דיווח על מענק העבודה.

קרן הורוביץ: האם באמת נשים מקבלות היום יותר - -

מירב בן ארי: אין בעיה - -

קרן הורוביץ: - - או שהן פשוט מקבלות בצורה אחרת את אותו כסף?

מירב בן ארי: - - אבל זו לא הכתובת.

מירב בן ארי: רשות המיסים נותנת את מענק העבודה.

קרן הורוביץ: אני רק אומרת:

קרן הורוביץ: האם היה פה שינוי או שנשארנו בדיוק באותו מקום ורק - - - ?

מירב בן ארי: קרן, אין בעיה, אבל את יודעת - - -

קרן הורוביץ: סומכת עלייך.

מירב בן ארי: רשות המיסים היא שאחראית על מענק העבודה.

נתנאל אשרי: לצורך הפרוטוקול, נגיד שהצעת החוק בנוסחה הנוכחי, צריך להוסיף לה את החלק של מענק העבודה - -

מירב בן ארי: תכף שמרית תסביר את זה.

מירב בן ארי: אני הבנתי את זה בדקה.

נתנאל אשרי: - - כדי שתהיה הסכמת אוצר.

מירב בן ארי: כן, אני יודעת את העניין.

נתנאל אשרי: אחרת, יש עלות של 125 מיליון ש"ח.

נתנאל אשרי: בסדר.

נתנאל אשרי: אני אומר לפרוטוקול.

מירב בן ארי: היועצת המשפטית, גברתי, בבקשה, תסבירי להם מה אנחנו עושים.

שמרית גיטלין-שקד: בעצם, אנחנו מתקנים את חוק הבטחת הכנסה (הוראת שעה ותיקוני חקיקה), התשע"ו-2016.

שמרית גיטלין-שקד: כתוב בחוק שבתקופה שמיום ג' בטבת – אה, אבל זה לא כזה.

שמרית גיטלין-שקד: אנחנו צריכים לעשות כמה דברים.

שמרית גיטלין-שקד: קודם כול, אנחנו מתקנים את סעיף 1.

מירב בן ארי: ל-2020?

שמרית גיטלין-שקד: מה שאת תחליטי.

שמרית גיטלין-שקד: 31 בדצמבר 2020?

מירב בן ארי: צריך שנתיים קדימה.

מירב בן ארי: זה גם מה שהוחלט בהצעה הממשלתית, נכון?

מירב בן ארי: 2020.

שמרית גיטלין-שקד: אבל צריך גם תיקונים.

מירב בן ארי: זה החוק המקורי שהעברנו ב-2016, כשבעצם החוק היה - -

שרית דמרי-דבוש: 17'-18'.

מירב בן ארי: - - 17'-18'.

מירב בן ארי: עכשיו, אנחנו צריכים 19'-20' אותו דבר, as is.

מירב בן ארי: בול אותו דבר.

שרית דמרי-דבוש: בדיוק.

מירב בן ארי: אז, בעצם, למה אנחנו לא לוקחים את החוק הקודם ורק משנים את התאריך?

שמרית גיטלין-שקד: אגיד לך למה.

שמרית גיטלין-שקד: בתיקון חוק להגדלת שיעור השתתפות בכוח העבודה ולצמצום פערים - -

קריאה: זו לא הוראת שעה.

קריאה: זו הוראת קבע.

שמרית גיטלין-שקד: - - זו הוראה קבועה שמדברת רק על שנות המס 2017-2018.

שרית דמרי-דבוש: צריך את שנות המס:

שרית דמרי-דבוש: 2017 עד 2020.

מירב בן ארי: גם את זה.

שרית דמרי-דבוש: זו ההצעה שלנו.

קרן הורוביץ: נתנאל, בפעם הקודמת נתתם תחשיב נמוך יותר, ורק ירדה כמות הנשים שמקבלות.

קרן הורוביץ: ירדו מ-16 ל-15.

שמרית גיטלין-שקד: אנחנו נתקן את זה, בסדר?

שמרית גיטלין-שקד: בסעיף 6ג שנות המס יהיו 2018 - - -

מירב בן ארי: בממשלתית לקחתם בדיוק את אותו חוק ורק שמתם "2020"?

קרן הורוביץ: משהו פה לא מסתדר.

שרית דמרי-דבוש: כתבנו תיקון עקיף לחוק מענק עבודה, כך שבמקום שיהיה כתוב "2017 ו-2018" יהיה כתוב "2017 עד 2020", כי זו הוראת קבע.

מירב בן ארי: איפה הממשלתית?

מירב בן ארי: איפה הנייר?

שרית דמרי-דבוש: הממשלתית אושרה בפועל אתמול.

שרית דמרי-דבוש: אנחנו נעביר לך את העותק.

קריאה: עברה בוועדת שרים אתמול.

מירב בן ארי: אני יודעת.

מירב בן ארי: הם כבר התקשרו אלי.

קרן הורוביץ: אבל זה לא בנוסח שפורסם ביום - - -

שרית דמרי-דבוש: כן.

שרית דמרי-דבוש: זה - - -

שמרית גיטלין-שקד: שרית, יש עוד תיקון שעשיתם במסגרת ההצעה הממשלתית?

שרית דמרי-דבוש: לא.

שרית דמרי-דבוש: יש גם את התחילה שזה ה-1 בינואר 2019.

שמרית גיטלין-שקד: תחילה: 1 בינואר 2019.

קרן הורוביץ: אני ממש לא מצליחה להבין את החישוב המתמטי של עלות החוק.

מירב בן ארי: זה לא יעזור לי אם את לא תביני עכשיו, כי גם אני לא מבינה, עד שנקבל נתונים.

מירב בן ארי: אני מתפלאת עלייך.

מירב בן ארי: את יודעת שבדרך-כלל אני קולטת דברים מהר.

קרן הורוביץ: אני יודעת.

מירב בן ארי: יש פה, במשוואה, חלק שלא נמצא כאן.

מירב בן ארי: אגף התקציבים אומר: 125.

קרן הורוביץ: - - - עלות מענק העבודה.

קרן הורוביץ: לא ביטוח לאומי צריך לחשב את זה.

קרן הורוביץ: ביטוח לאומי בכלל לא בחוק הזה.

מירב בן ארי: אבל, לשם כך, בקריאה שנייה ובקריאה שלישית יבואו לפה מרשות המסים וידווחו לוועדה על מענק עבודה.

מירב בן ארי: זה מה שאנחנו נעשה.

מירב בן ארי: דרך-אגב, לא דיברתם איתם עד עכשיו?

גבריאלה הילברון: דיברנו וביקשנו, ולא קיבלנו.

גבריאלה הילברון: סירבו לקבל את הנתונים האישיים, ועכשיו אנחנו בתוך - - -

מירב בן ארי: משרד האוצר, אתם קיבלתם?

אייל מידן: אני אייל מידן, רפרנט רווחה.

אייל מידן: אנחנו מכירים את המספר 125.

אייל מידן: זה המספר שאצלנו.

מירב בן ארי: דרך-אגב, אתם לא מאמינים, אבל אני עברתי את זה עם רבקה.

מירב בן ארי: מה אתה עושה?

מירב בן ארי: אתה עושה בדיוק את מה שרבקה, תסלח לי, mind my friend, מרחה אותי.

מירב בן ארי: מה עשיתם?

מירב בן ארי: לקחתם את כל הכסף שאתם נותנים, שזה ה-600 שקל וה-434 שקל, הכפלתם במספר הנשים ואמרתם: ככה זה עולה.

מירב בן ארי: זה גם מה שהיא אמרה.

מירב בן ארי: אבל לא לקחתם בחשבון את המינוס - -

שמרית גיטלין-שקד: ממענק העבודה.

מירב בן ארי: - - של הכסף – שצד שמאל פה שלי אומר – אבל בסוף לאותן נשים ירד הכסף הזה.

מירב בן ארי: זה כאילו היא שילמה.

מירב בן ארי: אם אתה אומר לי "מירב, העלות היא 125", אני מאמינה לך.

מירב בן ארי: אבל כמה אתה מקבל בחזרה?

אייל מידן: אני מציע שאנחנו נעביר לכם את החישוב המפורט.

מירב בן ארי: תודה.

מירב בן ארי: חסר לנו פה הנתון של כמה היא החזירה.

אייל מידן: נעביר לכם חישוב מפורט.

מירב בן ארי: אני רוצה להגיד לך שלא תקלו ראש.

מירב בן ארי: ישבתי בביטוח הלאומי, אחרי שהגיעו אלי מאות פניות של נשים.

מירב בן ארי: אני פשוט פתחתי חמ"ל, ובאיזה שהוא שלב נשברתי.

מירב בן ארי: צריך לציין את ביטוח לאומי שהתקשרו אחת-אחת, וממש פתחנו על זה אירוע.

מירב בן ארי: קרן מתעקשת ובצדק, כי היא אומרת: אין בעיה עם המספר – גם לי אין בעיה עם המספר וגם לה אין בעיה עם המספר – אבל תגידו כמה קיבלתם מהנשים בחזרה.

אייל מידן: אוקיי.

מירב בן ארי: אייל, אתה יודע את זה או שאתה גם צריך את רשות המיסים?

אייל מידן: נתנאל יצא לוועדת הכספים, כי שלו שם עכשיו פנייה תקציבית.

אייל מידן: אני לא טיפלתי בזה אישית, אבל אני אבקש שיכינו לכם את זה ויעבירו לוועדה.

מירב בן ארי: אוקיי.

מירב בן ארי: אנחנו גם נפנה לרשות המיסים שאנחנו מזמנים אותם, כדי שיידעו מה הם צריכים להביא לפה, כדי שלא יבואו ויהיו כאן בהלם.

מירב בן ארי: הבנתם מה הקטע?

מירב בן ארי: דרך-אגב, אני רוצה להגיד לך שגם בפעם שעברה, אחרי שהבנתי כמה לוקחים בחזרה, הבנתי שהעלות כאן לא גדולה.

מירב בן ארי: אבל, אני לא יודעת.

מירב בן ארי: גם את לא יודעת, גם הן לא יודעות וגם הוא לא יודע.

מירב בן ארי: כולנו נדע כמה כסף.

מירב בן ארי: דן, אתה רוצה לומר משהו?

מירב בן ארי: אנחנו ממשיכים.

דן סיידה: כשכולם יידעו, גם אני אדע.

שמרית גיטלין-שקד: בחוק המקורי יש סעיף שמדבר על כך שבתקופת הוראת השעה המוסד לביטוח לאומי צריך לבחון את השינויים ולדווח על הנתונים.

מירב בן ארי: הורדתם את הסעיף הזה או שאתם בוחנים גם בשנתיים קדימה?

גבריאלה הילברון: לא.

גבריאלה הילברון: אנחנו נבחן, אבל אנחנו מעדיפים לא להיות מחויבים כאן, כי אתם רואים שבגלל הלחץ של הזמנים זה מקשה עלינו.

קרן הורוביץ: אבל, הוראת שעה במהותה היא משהו שבודקים כדי לדעת אם ממשיכים או לא.

קרן הורוביץ: זה ברמת החקיקה.

קרן הורוביץ: אני לא מדברת - - -

קריאה: דווקא יש היגיון שיבחנו.

מירב בן ארי: היא צודקת.

גבריאלה הילברון: אבל את רואה שמוכנים לתת - - -

קרן הורוביץ: - - -

מירב בן ארי: קרן צודקת.

מירב בן ארי: אתם צריכים לבחון ולדווח.

קרן הורוביץ: החוק הספציפי הזה זה הוראת שעה.

גבריאלה הילברון: נכון, אבל ההגבלה של הזמן כאן מקשה עלינו מאוד להביא את הנתונים העדכניים.

שמרית גיטלין-שקד: אני צריכה לתקן.

קריאה: למה?

שמרית גיטלין-שקד: כי זה היה דיווח עד נובמבר 18' ועכשיו נעשה את זה דיווח לנובמבר 2020.

מירב בן ארי: אנחנו רוצים דיווח.

שמרית גיטלין-שקד: את רוצה להשאיר את הדיווח, וזה יהיה ב-5.

שמרית גיטלין-שקד: אוקיי.

קרן הורוביץ: הוראה שעה בלי דיווח היא חסרת משמעות.

מירב בן ארי: הבנו.

מירב בן ארי: תודה על ההערה.

מירב בן ארי: את תמיד מגיעה עם הערות חכמות.

מירב בן ארי: אני אגיד לכם על מה אנחנו, אני ודן, מצביעים.

שמרית גיטלין-שקד: עוד דבר אחד – כשאנחנו מכינים הצעת חוק לקריאה ראשונה, אתם מזמינים את משרד האוצר כדי לברר את הערכתו לגבי העלות התקציבית ובעצם אנחנו קובעים אם הצעת החוק תקציבית.

מירב בן ארי: אנחנו מזמנים גם את רשות המיסים.

שמרית גיטלין-שקד: נכון.

שמרית גיטלין-שקד: ככל שהממשלה נותנת את הסכמתה להאריך - - -

מירב בן ארי: אגף התקציבים לא יכול להגיד לי משהו ופתאום רשות המיסים תגיד משהו אחר.

מירב בן ארי: זה לא שאני לא מאמינה לך.

אייל מידן: אני רק אגיד - - -

שמרית גיטלין-שקד: רק דקה.

שמרית גיטלין-שקד: ככל שהממשלה נותנת את הסכמתה לעלות התקציבית, זו לא הצעת חוק תקציבית ואין צורך ברוב מיוחד במליאה.

שמרית גיטלין-שקד: ככל שהממשלה אומרת שהיא לא נותנת את הסכמתה, זו הצעת חוק תקציבית והיא צריכה לעבור ברוב מיוחד.

אייל מידן: הצעת החוק, כפי שהיא מנוסחת כפי שאתם הכנתם אותה, היא לא תקציבית.

מירב בן ארי: כן.

אייל מידן: היא בהתאם לתקציב הקיים בבסיס כבר.

מירב בן ארי: בסדר.

שמרית גיטלין-שקד: אז, אתם נותנים את הסכמתכם לעלות התקציבית?

מירב בן ארי: כן.

מירב בן ארי: הם נתנו את ההסכמה גם אתמול.

שמרית גיטלין-שקד: אם כך, אני מציעה לוועדה לקבוע שהצעת החוק איננה תקציבית.

מירב בן ארי: קיבלנו את הצעתך.

דן סיידה: צריך להצביע?

מירב בן ארי: צריך להצביע.

מירב בן ארי: בטח.

מירב בן ארי: זה לקריאה ראשונה.

שמרית גיטלין-שקד: את רוצה שאגיד שוב מה הם התיקונים?

מירב בן ארי: כן, תגידי את התיקונים, נצביע ואז אעשה סיכום.

שמרית גיטלין-שקד: בעצם, זה לא הנוסח שמונח לפנינו, אלא אנחנו נתקן את חוק הבטחת הכנסה (הוראת שעה ותיקוני חקיקה), התשע"ו-2016.

שמרית גיטלין-שקד: בסעיף 1 אנחנו נשנה את התאריך מ-"31 בדצמבר 2018" ל-"31 בדצמבר 2020", וכך, בעצם, נאריך את התיקון לחוק הבטחת הכנסה כך שהוא יחול עד 2020.

שמרית גיטלין-שקד: בסעיף 3, בתיקון לחוק להגדלת שיעור ההשתתפות בכוח העבודה, אנחנו נתייחס לשנות המס 2019 ו-2020.

שמרית גיטלין-שקד: בסעיף 5 אנחנו נאמר שהדיווח יהיה עד ה-1 בנובמבר 2020.

שמרית גיטלין-שקד: התחילה תהיה ב-1/119.

שמרית גיטלין-שקד: אם יהיה צורך בעוד תיקון טכני שתואם למהות הזאת – כמובן שלא נשנה את המהות – אנחנו מבקשים את רשות הוועדה לעשות את זה.

מירב בן ארי: בסדר גמור.

מירב בן ארי: טכנית, אני רוצה להבין: הצעת החוק הממשלתית, שעברה אתמול, תעלה היום במליאה?

קריאה: לא.

שרית דמרי-דבוש: לא.

שרית דמרי-דבוש: אחרי ועדת השרים יש שבועיים כדי לאפשר להגיש עררים.

שרית דמרי-דבוש: אנחנו מנסים לבחון את הדרך לקצר את זה.

מירב בן ארי: חייבים.

מירב בן ארי: אין זמן.

מירב בן ארי: אז, אני יכולה לתקתק את שלי.

מירב בן ארי: בסוף, אתם תיצמדו אלי.

שרית דמרי-דבוש: אנחנו מנסים לקבל מתי מחליטים לקצר את כל המועדים.

מירב בן ארי: מה זה?

מירב בן ארי: שבועיים עכשיו?

מירב בן ארי: מה פתאום?

מירב בן ארי: זה בשבוע הבא.

מירב בן ארי: צריך לתקתק את זה.

מירב בן ארי: בסוף החודש נגמרת הוראת השעה.

שמרית גיטלין-שקד: את לא חייבת לחכות לממשלתית.

מירב בן ארי: תגידי, איזה שבועיים?

שרית דמרי-דבוש: אנחנו עובדים על זה כדי לקדם את זה.

מירב בן ארי: זה צריך לעלות למליאה בשבוע הבא.

מירב בן ארי: זה בקטנה, לא?

קריאה: ינואר.

מירב בן ארי: מה פתאום?

מירב בן ארי: אי-אפשר להשאיר פה את זה.

מירב בן ארי: לפחות נמשיך ונבדוק, אבל בטח שלא נחזיר אותן ל-60% קיזוז.

מירב בן ארי: למה הבאתם את החוק רק עכשיו?

מירב בן ארי: למה חיכיתם?

שרית דמרי-דבוש: נדרשנו לנתונים, כי לא רצינו לקדם הארכת הוראת השנה בלי נתונים.

מירב בן ארי: איזו מצחיקה.

מירב בן ארי: דעי לך שקצת נרדמתם בשמירה.

מירב בן ארי: בינינו, ואת יודעת שאני מאוד מפרגנת לכם, בסוף הייתם צריכים להביא ובמקביל לחכות לנתונים.

מירב בן ארי: מה זה קשור?

מירב בן ארי: את לא יכולה להחזיר את החד-הוריות בסוף החודש לקיזוז של 60% - -

קריאה: לא, לא.

מירב בן ארי: - - גם אם את מענק העבודה צריך לתקן.

מירב בן ארי: הקיזוז חייב לרדת.

מירב בן ארי: ניקול, בבקשה.

מירב בן ארי: תאמרי שם ותפקיד.

ניקול דהאן: אני בסינגור מזונות וחלק מהקואליציה להבטחת תשלום - - -

מירב בן ארי: לא שמעו את שמך.

ניקול דהאן: אני ד"ר ניקול דהאן – סינגור מזונות, ואני חלק מהקואליציה להבטחת תשלום מזונות לילדים.

ניקול דהאן: לצורך העניין, מירב, אני רוצה לחזק את המשפט שלך שאת אומרת.

ניקול דהאן: אנחנו מדברים על אוכלוסייה שבעצם מתפרנסת או חיה, משפחה שלמה שחיה, על סכומים מאוד-מאוד-מאוד נמוכים.

ניקול דהאן: כל תזוזה בשביל משפחה כזו היא בערך כמו רעידת אדמה.

ניקול דהאן: האמירה הזאת, שאי-אפשר לחזור אחורה, היא דבר שמובן.

מירב בן ארי: ברור.

מירב בן ארי: בטח.

ניקול דהאן: את שאלת שאלה מאוד טובה: האם הקביעות היא - - -

קריאה: זה חייב לעלות בשבוע הבא.

קריאה: אם הם לא מספיקים, הם ייצמדו אלי.

ניקול דהאן: מירב, את שאלת שאלה מאוד יפה.

קריאה: לא יספיקו גם להיצמד אלייך בקטע של - - -

מירב בן ארי: את רואה כמה זה קריטי?

מירב בן ארי: ניקול, סליחה.

מירב בן ארי: אפרופו, אנחנו בעניינים קריטיים.

ניקול דהאן: את שאלת אם הקביעות חשובה.

ניקול דהאן: אני, מהפן הפסיכולוגי, וכאישה שמלווה את המשפחות האלה כבר שמונה-תשע שנים, יכולה להגיד לכם: תחשבו על כל עסק.

ניקול דהאן: זו תנוחה.

ניקול דהאן: זה לא 'אופ' ובן-רגע מקבלים עבודה.

מירב בן ארי: זה לא הגיוני בכלל.

ניקול דהאן: צריכים המשכיות.

ניקול דהאן: זה כיוון נפשי לצאת לעבוד, להתאמץ לקחת את הדפוס, להוציא ילדים, לעבוד ולהתארגן משפחתית.

ניקול דהאן: התזוזות האלה – עד שמקבלים את הידע על הזכות החדשה או על השינוי ועד שנכנסים לתוך הדפוס הזה ועד שמתחילים לעשות משהו, בטח ש-3% בשנה אחת זה דווקא יפה מאוד.

ניקול דהאן: בואו נראה אם תהיה המשכיות.

ניקול דהאן: אנחנו נראה את התוצאה היותר גבוהה, לדעתי, כי אנשים צריכים לדעת ולקבל את הדפוס החדש ולאמץ את הדפוס ולפעול על פיו, וכל תזוזה כזו פשוט מזעזעת וגורעת מהמאמצים ויוצא כסף מהאוצר ללא הישג ממשי.

מירב בן ארי: ניקול, בסדר גמור.

מירב בן ארי: אני רוצה לעשות סיכום.

מירב בן ארי: קודם כול, אני רוצה להודות לביטוח לאומי על המחקר החשוב הזה שהראה את הנתונים.

מירב בן ארי: אמרתי בתחילת דבריי, ואגיד זאת שוב – חשוב לי לחדד את זה – ואמרה זאת גם ניקול בסוף: קודם כול, העניין של מזונות הוא לא קצבה, והלוואי ומזונות לא היו מקוזזים בכלל.

מירב בן ארי: לאחר שאמרנו את זה, נאמר שהיציבות היא קריטית למשפחות האלה, ולכן אנחנו חייבים לסיים ולהתכנס, כך שעד סוף דצמבר יהיה לנו חוק והוראת שעה שממשיכה בינואר, כי, קודם כול, לא נחזיר אותן אחורה.

מירב בן ארי: לא נחזיר אותם מ-25% ל-60%.

מירב בן ארי: הרי זה המס הכי הזוי שאי פעם שמעתי עליו.

מירב בן ארי: דבר שני – אנחנו צריכות לבדוק מה קרה פה עם מענק העבודה וכמה כסף החזרנו למדינה בעקבות זה שהגדלנו לה את הנפח.

מירב בן ארי: יפה שהגדלנו את נפח השעות, יפה שאישה עובדת יותר, אנחנו רוצים שהיא תעבוד יותר, יפה שהיא מקבלת משכורת יותר גבוהה, ויפה שההכנסה שלה גדלה, אבל אנחנו רוצות גם לבדוק שבאמת הכסף שהוחזר הוא לא, בעצם, משאיר אותנו עם סוג של משהו שהוא לא משמעותי עבורן.

מירב בן ארי: את זה אמרה גם קרן באופן מאוד מדויק.

מירב בן ארי: אנחנו חייבות לבחון את העניין, אבל חסרים לנו את הנתונים.

מירב בן ארי: הנתונים יגיעו לפה מרשות המיסים להכנה לקריאה ראשונה, שנייה ושלישית, כדי שנבין על מה אנחנו מדברים פה, כי זה סופר-קריטי להמשך.

מירב בן ארי: אבל, בלי קשר למענק עבודה, אנחנו מתקדמות לחוק בעניין הזה ולהורדת את שיעור הקיזוז.

מירב בן ארי: היה כאן, ב-2003, אירוע שהוציא גברת אחת עם דגל ממצפה-רמון, ובאמת העלה לסדר-היום את נושא החד-הוריות, ואסור לנו לחזור אחורה.

מירב בן ארי: אנחנו לא רוצים שאף אחת תצא – כבר עשינו שינוי משמעותי – אבל אנחנו כן רוצים להחזיר להן את היציבות.

מירב בן ארי: אני, שוב, אגיד תודה לביטוח לאומי ולמשרד האוצר, וכמובן לארגונים החברתיים שהם בליבי תמיד.

מירב בן ארי: אני גם אגיד שב-1 בינואר אני עושה כאן כנס, והזמנתי גם מהביטוח הלאומי, למשפחות חד-הוריות, וזה משרד הכלכלה, משרד הרווחה וגם ביטוח לאומי.

מירב בן ארי: זה עוד הישג משמעותי.

מירב בן ארי: חשוב גם שכולנו נדבר עליו ונכיר אותו.

מירב בן ארי: למה קבעתי שזה יהיה ב-1 בינואר?

מירב בן ארי: כי אז חייבת להיות ההוראה בקריאה ושלישית ולא משנה מה.

מירב בן ארי: את יודעת, זה דד-ליין.

מירב בן ארי: תחשבו כמה הדד-ליין הזה קריטי עבורן.

מירב בן ארי: זה, מה-שנקרא, בינינו.

מירב בן ארי: בקיצור, תעשו מה שאפשר כדי לקדם אצלכם.

מירב בן ארי: אני רצה, כי חבל על הזמן.

מירב בן ארי: אמרתי גם לחבר'ה של השר: מה שנצליח להתכנס ביחד – אחלה.

מירב בן ארי: אנחנו צריכים לראות כרגע לטובתנו רק את המשפחות החד-הוריות ורק את החוק – לסיים איתו.

מירב בן ארי: תודה רבה.

מירב בן ארי: הישיבה נעולה.

קריאה: לא הצבעת.

מירב בן ארי: סליחה.

מירב בן ארי: זה הדבר הכי חשוב.

מירב בן ארי: תפתחי את זה מחדש.

מירב בן ארי: להצביע?

שמרית גיטלין-שקד: כן.

מירב בן ארי: תקריאי את הצעת החוק.

שמרית גיטלין-שקד: הקראתי.

מירב בן ארי: אוקיי.

מירב בן ארי: מי בעד?

מירב בן ארי: מי נגד?

מירב בן ארי: מי נמנע?

מירב בן ארי: הצבעה בעד – 2 נגד – אין נמנעים – אין הצעת חוק הבטחת הכנסה (תיקון – ניכוי הכנסות להורה עצמאי), התשע"ט-2018, כפי שהוצגה, בכפוף לשינויים, נתקבלה.

מירב בן ארי: תודה רבה.

מירב בן ארי: הישיבה נעולה.

שמרית גיטלין-שקד: הצעת החוק אושרה לקריאה ראשונה.

מירב בן ארי: הצעת החוק אושרה לקריאה ראשונה.

מירב בן ארי: שלא נפספס פה משפט.

מירב בן ארי: עכשיו, הישיבה נעולה.